คะแนนรวมร้าน ⭐⭐⭐⭐
บริการ ⭐⭐⭐
รสชาติ ⭐⭐⭐⭐
ราคา ⭐⭐⭐
ความสะอาด สวยงาม ⭐⭐⭐⭐

☕ เป็นร้านกาแฟที่เล็งไว้ตั้งแต่ก่อนเปิดแล้วค่ะ เพราะอยู่ไม่ไกลบ้านเวลาเลี้ยวรถกลับทีไรก็จะเห็นร้านนี้ทุกที สงสัยเพิ่งจะเปิดเมื่อช่วงปีใหม่ที่ผ่านมาเพราะก่อนหน้านี้ยังเห็นตกแต่งอยู่เลย ร้านนี้น่าจะเหมาะสำหรับนั่งทำงานเพราะบรรยากาศเงียบดีค่ะ แต่อีกหน่อยคนรู้จักเยอะๆอาจจะไม่เงียบก็ได้ ร้านนี้ตกแต่งสวยดีค่ะแต่อาจจะยังไม่สมบูรณ์มาก ทางเข้านี่ทำงง เพราะต้องเปิดประตูเหล็กสีเทาตรงตู้คอนเทนเนอร์นะคะ ที่จริงร้านน่าจะมีป้ายบอกลูกค้าจะได้ไม่งง ร้านอยู่ริมเส้นตัดใหม่ที่จะไปออกถนนกาญจนาภิเษกได้ สั่งเอสเปรสโซ่ร้อนมาลอง รสชาติขมๆได้ใจมากๆค่ะ เป็นคนไม่ทานกาแฟหวานจัดเลยจะไม่ให้เติมอะไรมา แต่ร้านให้น้ำตาลทรายขาวมา ถ้ามีไซรัปหรือน้ำตาลทรายแดงนี่จะดีมากๆเลย ราคาแก้วละ50บาท ราคาพอสมควรแต่ในกทม.ราคานี้ถือว่าปกติเนอะ